open-index/open-wikipedia-markdown huggingface dataset:
Երուսաղեմի փոքր արևմտյան պատ

thumb|right
thumb|upright|alt=
thumb|Մի տղամարդ և կին աղոթում են Փոքր արևմտյան պատի մոտ
Փոքր արևմտյան պատ, ինչպես նաև հայտնի է որպես ՀաԿոտել ՀաԿատան (Կոտել Կատան) կամ Փոքր Կոտել (եբր.՝ הכותל הקטן‎ ), հրեական կրոնական վայր, որը գտնվում է Երուսաղեմի հին քաղաքի մուսուլմանական թաղամասում, Երկաթե դարպասի մոտակայքից ձգվում էր մինչև Տաճարի լեռան մոտ։  Պատը թվագրվում է Երկրորդ տաճարի ժամանակաշրջանին ( մ.թ.ա. 516 - մ.թ. 70)։ Այն Արևմտյան պատի (Լացի պատի) շարունակությունն է և համարյա հասնում է Սուրբ Սրբոցին  ՀաԿոտել ՀաԿատանը այնքան էլ հայտնի վայր չէ, որքան ավելի մեծ Արևմտյան պատը։ Պատի այս հատվածը ավելի խորը հոգևոր նշանակություն ունի, քանի որ մոտ է Սուրբ Սրբոցին։ Այնուամենայնիվ, այն ամենամոտ վայրը չէ Սուրբ Սրբոցին, քանի որ Արևմտյան պատի թունելի մեջ կա մի վայր, որն ուղղակիորեն բախվում է Սուրբ Սրբոցին։
Ի տարբերություն ավելի հայտնի Արևմտյան պատի` Կոտել Կատանը չունի մեծ հրապարակ, որի առջև կանգնած է։ Այս առումով այն նման էր Լացի պատին մինչև 1967 թվականի Վեցօրյա պատերազմը` նախքան Արևմտյան պատի հրապարակը ավելացվելը։ Կոտել Կատանն ունի մի նեղ ծառուղի և միայն երկու ցածր քարերի շարքեր, որոնք թվագրվում են Երկրորդ տաճարի ժամանակաշրջանին։ Ի տարբերություն Արևմտյան պատի` քարերը մաշվելուց հարթ չեն դարձել միլիոնավոր ուխտավորների հպումներից։

## Պատմություն
Պատի կողքին *Ribat Kurd* հյուրատան բակն է, որը մուսուլման ուխտավորների համար է։ Այն հիմնադրվել է 1293/96 թվականներին ալ-Դին Քուրդ ալ-Մանսուրիի` սուլթան Մանսուր Կալաունի մամլուքներից մեկի կողմից։ Մուտքի հատվածը և միջանցքը բնօրինակ են, բայց կառուցվածքի մյուս մասերը հետագա ժամանակներից են։
Քանի որ Կոտել Կատանը շատ ավելի մոտ է Սուրբ Սրբոցի հնարավոր գտնվելու վայրին, քան ավելի մեծ Արևմտյան պատը, այն մեծ նշանակություն ունի այն հրեաների համար, ովքեր ցանկանում են շարունակել աղոթել այս վայրում։

## Նորություններում
2011 թվականի հոկտեմբերին մի խումբ, որը կոչվում է Կոտլեյնու («մեր պատը») և մեկ այլ խումբ, որը հայտնի է որպես *Legal Forum for the Land of Israel*, կառավարությանը միջնորդեց, որ Կատանը ներառեն որպես Սուրբ վայրերի պաշտպանության մասին օրենքի մաս, քանի որ այն ճանաչվում է որպես Արևմտյան պատի մի մաս։
2006 թվականին Ռոշ Հաշանայի ժամանակ մի երիտասարդ հրեա տղա ձերբակալվեց պատի մոտ գտնվելիս շոֆար (արարողակարգային եղջյուրավոր գործիք) նվագելու համար։ Տարածքի մուսուլման գրավիչները բողոքել են ոստիկանությանը՝ խաղաղությունը խախտելու համար, և ոստիկանությունը նախազգուշացրել է տղային դադարեցնել այդ տարածքում շոֆար նվագելը, և փոխարենը նրան հրավիրել են դա անելու Արևմտյան պատի հրապարակում։ Տղան հրաժարվել է ենթարկվել ոստիկանության հրամանին և շարունակել է նվագել շոֆարը Կոտել Կատանում։ Ոստիկանները ձերբակալել են տղային և առգրավել նրա շոֆարը։ Նրանք նրան բաց թողեցին երեք ժամ տևած հարցաքննությունից հետո՝ պահելով շոֆարը։ Նրան հորդորվել է 15 օրվա ընթացքում տարածք չայցելել։ Տղան ավելի ուշ դատի է տվել ոստիկանությանը՝ սխալ կերպով ձերբակալելու և շոֆարը գողանալու համար։ 2012 թվականին Երուսաղեմի մագիստրոսների դատարանը որոշում կայացրեց տղայի դեմ և հօգուտ ոստիկանության երկու հարցերում էլ, որոշելով, որ ոստիկանության գործողությունները «օրինական» են։

## Ծանոթագրություններ

Կատեգորիա:Երուսաղեմի շենքեր և կառույցներ
Կատեգորիա:Երուսաղեմի պաշտամունքային վայրեր
Կատեգորիա:Երուսաղեմի տեսարժան վայրեր
ԶՆՏՄ-1

**Զրահապատ նորոգումա-տարհանման մեքենա 1** (ԶՆՏՄ-1, БРЭМ-1, «Օբյեկտ 608»), նախատեսված է թաղված և վնասված տեխնիկայի (զրահափոխադրիչ, հետևակի մարտական մեքենա, դեսանտի մարտական մեքենա, տանկեր և այլն)  տարհանման համար (այդ թվում նաև հակառակորդի կրակի տակից)։ Ապահովում է անհրաժեշտ նորոգում և տեխնիկական սպասարկում դաշտային պայմաններում։ Ստեղծվել է Տ-72 հիմնական տանկի ամրաշրջանակի հիման վրա Ա. Մորովի գլխավորությամբ։ Սպառազինության մեջ ընդգրկվել է 1975 թվականին։

Նախատեսված է եղել այն ստորաբաժանումների համար, որոնց սպառազինության մեջ եղել են Տ-64, Տ-72, Տ-80 տանկեր և նրանց ձևափոխված տարբերակները։

## Հատուկ սարքավորումներ
Բեռնակիր պլատֆորմ
* Բեռնամբարձություն՝ 1500 կգ
* Չափեր՝ 1,7х1,4 մ
Ամբարձիչ
* Բեռնամբարձություն՝ 12000 կգ
* Ամբարձիչ կեռի առավելագույն բարձրությունը գետնի մակերևույթից՝ 4,36 մ
* Կեռի առավելագույն թռիչք՝ 4,40 մ
Բուլդոզեր-խոփիկ
* Խոփթևի լայնություն՝ 3,1 մ
* Խորացման առավելագույն մեծություն՝ 0,45 մ
Ներքին մաշվածքմեղմումով ձողեր
* Քարշակվող օբյեկտի զանգված՝ 50000 կգ
Օժանդակ քարշային կարապիկ
* Քարշային առավելագույն ուժ՝ 25000 կգ-ուժ
* Քարշային առավելագույն ուժ բազմաճախարակներով՝ 100000 կգ-ուժ
* Ճոպանի երկարություն՝ 200-400 մ
* Ճոպանի փաթաթման արագություն՝ 0,217 մ/վ

## Ձևափոխումներ
* **ԶՆՏՄ-1** – բազային տարբերակ,
** **ԶՆՏՄ-1Մ** – արդիականացված տարբերակ՝ ստեղծված Տ-90 տանկի հիման վրա, տարբերվում է ամբարձիչի մեծ բեռնամբարձությամբ և կարապիկի ավելի մեծ քարշային ուժով,
** **БТС-5** – ձևափոխված տարբերակ, ի տարբերություն բազային մոդելի՝ БТС-5-ը ոչ թե նոր է ստեղծվել, այլ պատրաստվել է հիմնանորոգման աշխատանքների ընթացքում Տ-72Ա տանկերի ամրաշրջանակների ձևափոխման արդյունքում։ ԲՏՍ-5 բազային տարբերակն ունի 1,5 տոննայի ամբարձիչ,
*** **БТС-5Б** – ուկրաինական ձևափոխված տարբերակ, 12 տոննանոց ամբարձիչով։

## Օպերատորներ
* 
*  – որոշակի քանակության ԶՆՏՄ-1Մ և առնվազն 14 ԲՏՍ-5Բ, 2013 թվականի դրությամբ
*  – որոշակի քանակության  ԶՆՏՄ-1, 2012 թվականի դրությամբ
* 
*  ԳԴՀ – 15 միավոր ԶՆՏՄ-1 մատակարարվել է Խորհրդային Միությունից 1985-1987 թվականների ընթացքում,
*  – 6 միավոր ԲՏՍ-5Բ մատակարարվել է Ուկրաինայից 2007 թվականին
*  – 88 միավոր մատակարարվել է Ուկրաինայից 2006-2010 թվականների ընթացքում՝ 2005 թվականին կնքված 7 մլն դոլրի պայմանագով
*  – որոշակի քանակության ԶՆՏՄ-1, 2012 թվականի դրությամբ
*  – 1 միավոր ԶՆՏՄ-1, 2012 թվականի դրությամբ
*  – որոշակի քանակության ԶՆՏՄ-1, 2012 թվականի դրությամբ
*  – որոշակի քանակության ԶՆՏՄ-1, 2012 թվականի դրությամբ
*  – 4 ԲՏՍ-5Բ մատակարարվել է Ուկրաինայից 2011 թվականին։

## Պատկերասրահ

Պատկեր:BREM-1 armoured recovery vehicle (1).jpg
Պատկեր:BREM-1 armoured recovery vehicle (2).jpg
Պատկեր:BREM-1 armoured recovery vehicle (3).jpg
Պատկեր:BREM-1 armoured recovery vehicle (4).jpg
Պատկեր:BREM-1 armoured recovery vehicle (5).jpg


## Ծանոթագրություններ

## Գրականություն
* 
* 

## Արտաքին հղումներ
* БРЭМ-1 — Каталог продукции Уралвагонзавода.
* Отечественная бронетанковая техника
* Челябинский тракторный завод: Двигатель В-84 

Կատեգորիա:Թրթուրավոր զրահատեխնիկա
Կատեգորիա:Խորհրդային զրահապատ նորոգումա-տարհանման մեքենաներ
Կատեգորիա:Տանկեր այբբենական կարգով
Կատեգորիա:Հիմնական մարտական տանկեր
2А21

**Д-68** (ԳՀՎ ինդեքս՝ **2А21**), խորհրդային հարթափող տանկային թնդանոթ։ Նախագծվել է Եկատերինբուրգի ՀԿԲ № 9-ում։

## Ստեղծման պատմություն
Д-68 թնդանոթը նախագծվել է ՀԿԲ № 9-ում՝ Եկատերինբուրգի հրետանային № 9 գործարանում, նախատեսված է Т-64 միջին տանկի համար։ Սպառազինության մեջ է մտել 1961 թվականին։

## Կառուցվածքի նկարագրություն
thumb|286x286px
2А21 թնդանոթի հիմնական տարբերությունը 2А20-ից եղել է պարկուճային առանձին լիցքավորիչի ներմուծումը։ 2А21-ի հիմնական բաղկացուցիչներն են հանդիսանում՝ 52,6 տրամաչափ երկարությամբ խողովակից կազմված փողը, որը պատյանով ամրանում է խցային մասին, հետնամասին և փամփշտահանին։ Թնդանոթում օգտագործվում է հորիզոնական սեպային փակաղակ և շարժակազմային կիսաավտոմատ։ Հարվածա-մեկնարկային մեխանիզմը կազմված է մեխանիկական մեկնարկից և էլեկտրաայրման սարքավորումից։ Հարվածային մեխանիզմները տեղակայված են պատվարի ձախ կողմում։ Էլեկտրաայրման գործողությունը իրականացվել է կայունացուցչի կողմից կոճակի սեղման կամ բարձրացնող մեխանիզմի բռնակի կողմից կրկնօրինակ կոճակի սեղման միջոցով։ Փողային խումբը ամրացվում էր պահունակային տեսակի հրետասայլին, որի կոնստրուկցիան իրենից ներկայացնում է իրար եռակցված ձուլված մասնիկներ։ Ներքևում՝ հրետասայլի ելունդին ամրացվում էր հակահարվածային հիդրավլիկ սարքավորման մխոցակոթին և հիդրոպնևմատիկ քսագլանին։ Կրակոցի ժամանակ թնդանոթի ետագլորի առավելագույն երկարությունը կազմում է 320 մմ։

### Կիրառվող զինամթերքներ

## Որտեղ է տեղադրվել
* 167Ж Օբյեկտ՝ խորհրդային փորձառու միջին տանկ
* 432 Օբյեկտ՝ Т-64 խորհրդային միջին տանկ

## Ծանոթագրություններ

## Գրականություն
* 
* 
* 
* 

Կատեգորիա:1959 հիմնադրումներ
Կատեգորիա:Զենք այբբենական կարգով
Սամեր Ուոքեր

**Սամեր Ուոքեր** (), ամերիկացի երգչուհի ու երգերի հեղինակ Ջորջիա նահանգի Ատլանտա քաղաքից։ Նա պայմանագիր ունի LoveRenaissance և Interscope Records լեյբլների հետ։ Նրա «Last Day of Summer» կոմերցիոն միքսթեյփը թողարկվել է 2018 թվականի հոկտեմբերի 19-ին։ Նրա դեբյուտային ստուդիական ալբոմը՝ «Over It»-ը թողարկվել է 2019 թվականի հոկտեմբերի 4-ին։

## Վաղ կյանք
Ուոքերը ծնվել է Ջորջիա նահանգի Ատլանտա քաղաքում՝ բրիտանացի հոր և ամերիկացի մոր ընտանիքում։ Նրա ծնողները ամուսնալուծվել են։ 2016-ից մինչև 2018 թվականը նա մաքրման աշխատանքներ էր կատարում, դրա հետ մեկտեղ մերկապարուհի էր աշխատում։ Նա ինքնուրույն սովորել է կիթառ նվագել, ՅուԹյուբում տարբեր տեսահոլովակներ նայելով։

## Երաժշտական կարիերա
Ուոքերին հայտնաբերել է Ատլանտայում գտնվող LoveRenaissance լեյբլի ստուդիայի մենեջերը։ 2018 թվականի հոկտեմբերի 19-ին Սամեր Ուոքերը թողարկել է իր դեբյուտային կոմերցիոն միքսթեյփը՝ «Last Day of Summer»-ը, որը աջակցվում էր «Girls Need Love» գլխավոր սինգլով։ Նրա ալբոմը պարունակում էր սիրո, կասկածների և կանացիության մասին մտքեր։ 2018 թվականի վերջին, նա 6LACK-ի հետ ուղևորվել է From East Atlanta With Love շրջագայությանը։ Նրա ալբոմի հաջողությունից հետո, Apple Music-ը 2019 թվականին Սամեր Ուոքերին անվանել է իր նոր Up Next կատարողը։ Նա ութերորդ հորիզոնական է զբաղեցրել R&B կատարողների ցանկում Apple Music հարթակում։ 2019 թվականի հունվարի 25-ին նա թողարկել է իր առաջին մինի ալբոմը՝ CLEAR անվանումով, որը բաղկացած է ակուստիկ ձայնագրություններով չորս թրեքներից։ 2019 թվականի փետրվարի 27-ին նա թողարկել է իր «Girls Need Love» երգի ռեմիքսը Դրեյքի հետ։

2019 թվականի օգոստոսի 23-ին Սամեր Ուոքերը թողարկել է «Playing Games»-ը որպես «Over It» ալբոմի առաջին սինգլ։ Երգը, որը պարունակում է Destiny's Child-ի «Say My Name» առաջին հիթի ինտերպոլացիան, արտադրվել է London on da Track-ի կողմից։ 2019 թվականի սեպտեմբերի 12-ին Ուոքերը հայտնել է, որ Over It-ը կթողարկվի հոկտեմբերի 4-ին LVRN/Interscope Records լեյբլում։ Ալբոմի հայտարարման հետ նա կիսվել է նաև պաշտոնական ձևակերպմամբ։ Նա կաջակցի ալբոմը The First and Last շրջագայության ժամանակ, որը մեկնարկում է հոկտեմբերի 20-ին։ Իր սոցիալական տագնապի պատճառով Ուոքերը չեղյալ է հայտարարել շրջագայության 29 համերգներից մնացած 20-ը՝ անցկացնելով դրանցից 9-ը։ 2019 թվականի նոյեմբերի 17-ին Սամեր Ուոքերը հաղթել է իր առաջին BET Soul Train երաժշտական մրցանակը «Լավագույն նոր կատարող» անվանակարգում, ավելի ուշ նա բացասական արձագանք է ստացել երկրպագուներից իր կարճ ելույթի համար և մեղադրվե նրա սոցիալական տագնապի կեղծման մեջ։

## Ազդեցություն
Ուոլքերը ասել է, որ նա ոգեշնչվում է Էմի Ուայնհաուսից, Ջիմի Հենդրիքսից և Էրիկա Բադուից։

## Սկավառակագրություն
### Ստուդիական ալբոմներ

### Միքսթեյփներ

### Մինի Ալբոմներ

### Սինգլներ

### Այլ հիթ-շքերթներում ընդգրկված երգեր

### Որպես հյուր

## Շրջագայություններ
### Հեդլայն

* The First and Last Tour (2019)

## Ծանոթագրություններ

## Արտաքին հղումներ
* 

Կատեգորիա:Interscope Records-ի արտիստներ
Կատեգորիա:Ամերիկացի երգչուհիներ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի ռեփերներ
Կատեգորիա:Ռիթմ-և-բլյուզ երաժիշտներ
Գագիկ Օզանյան

**Գագիկ Օզանյան** (,)  հայ ազգային ազատագրական պայքարի գործիչ, գրող, մանկավարժ։

Զորավար Անդրանիկի հորեղբոր որդին։

## Կենսագրություն
Ծնվել է 1882 թվականին Շապին-Գարահիսարում։ Նախնական կրթությունը ստացել է ծննդավայրի Սուրբ Փրկիչ դպրոցում, այնուհետև ուսումը շարունակել է  Մարզվան Անատոլիա քոլեջում։ Որոշ ժամանակ  զբաղվել է առևտրով, որպես հնչակյան գործիչ ծավալել է ընդհատակյա գործունեություն, ինչի պատճառով մեկուկես տարի բանտարկված է մնացել   Կիրասոնի  և Տրապիզոնի բանտերում։

1903-1906 թվականներին եղել է ուսուցիչ Շապին-Գարահիսարի դպրոցում, ապա՝ Մարզվանի Սուրբ Աահակյանի դպրոցի տնօրեն, որտեղ դասավանդել է հայոց լեզու, քաղաքական և առևտրի  տեսություն։

1909 թվականին Ադանայի կոտորածի ժամանակ  կազմակերպել է Շապին-Գարահիսարի ինքնապաշտպանությունը։

1910-1912 թվականներին եղել է Մարզվանում  լույս տեսած  «Հայկունի» երկշաբաթաթերթի խմբագիրը, թղթակցել է  պոլսահայ թերթերին։

Զոհվել է Սեբաստիայում՝ 1915 թվականի ապրիլին։

## Գրքեր
* «Հայապատում» (1912)
* «Պատմութիւն հայ լեզուի եւ բանահիւսութեան» (1913)

## Ծանոթագրություններ

Կատեգորիա:1882 ծնունդներ
Կատեգորիա:1915 մահեր
Կատեգորիա:Գրողներ այբբենական կարգով
Կատեգորիա:Հայոց ցեղասպանության զոհեր
Կատեգորիա:Շապին Գարահիսար քաղաքում ծնվածներ
Կատեգորիա:Ուսուցիչներ
Կատեգորիա:Սեբաստիա քաղաքում մահացածներ
Ռուլ

**Ռուել Վինսենթ վան Դեյք** (, ), ավելի հայտնի է որպես **Ruel** (), ավստրալիացի երգիչ և երգերի հեղինակ Սիդնեյից։ Առավել հայտնի է իր «Don't Tell Me» և «Younger» սինգլների շնորհիվ։ 2018 թվականի ARIA Music Awards-ին հաղթել է «Լավագույն ճեղքումային արտիստ» անվանակարգում իր «Dazed & Confused» սինգլի համար։

## Վաղ կյանք
Ռուել վան Դեյքը ծնվել է 2002 թվականի հոկտեմբերին բրիտանացի մոր և դանիացի հոր ընտանիքում։

## Երաժշտական կարիերա
### 2015–2017․ Վաղ տարիներ
2015 թվականին Ruel-ի հայրը ուղարկել է Գրեմմի մրցանակակիր պրոդյուսեր M-Phazes-ին դեմո, որտեղ տղան երգում է Ջեյմս Բեյի «Let It Go» երգը։ M-Phazes-ը ասել է․ «Ես խելագարվել եմ, երբ լսել եմ նրա ձայնը։

2017 թվականի ապրիլին, Ruel-ը թողարկել է իր դեբյուտային «Golden Years» սինգլը M-Phazes-ի հետ։ Հունիսին Ruel-ը ունեցել է իր առաջին ռադիո ելույթը, կատարելով Ջեք Գարեթի «Weathered» երգը։ 15 տարեկանում նա դարձել է ամենաերիտասարդ ելույթ ունեցողը այդտեղ։ Տեսահոլովակը հավաքել է մոտ կես միլիոն դիտումներ ավելի քիչ քան 48 ժամում։

2017 թվականի հուլիսին, Դուելը թողարկել է «Don't Tell Me»-ն, որը զբաղեցրել է 86-րդ հորիզոնականը ARIA չարթում։ Ավելի ուշ՝ սեպտեմբերին, Էլթոն Ջոնը կատարել է «Don't Tell Me» երգը, Ruel-ին բարձր գնահատելով։ 2018 թվականին թրեքը նաև ներառվել է CelebMix-ի 21-ից ցածր 21 երգերի ցանկում։

Նոյեմբերին, Ruel-ը միացել է Քալիդին նրա American Teen շրջագայության ժամանակ Ավտրալիայում և Նոր Զելանդիայում։ Նույն ամսին, Ruel-ը պայմանագիր է կնքել RCA Records-ի հետ։ Դեկտեմբերին, Ruel-ի վոկալով թողարկվել է Rag'n'Bone Man-ի «Human» երգի քավեր տարբերակը։

### 2018-ներկա․ Ready և Free Time մինի ալբոմներ
2018 թվականի մարտի 24-ին Ruel-ը ելույթ է ունեցել Pop Spring փառատոնին Տոկիոյում։ Ապրիլի 4-ին Ruel-ը ելույթ է ունեցել 2018 թվականի Ազգերի համագործակցության խաղերի բացման արարողությանը։ Ապրիլի 19-ին, թողարկվել է տեսահոլովակ «Don't Tell Me» երգի համար։

Հունիսի 2-ին Ruel-ը հայտարարել է Ready մինի ալբոմի թողարկման մասին։

Մայիսի 1-ին Ruel-ը թողարկել է իր Free Time մինի ալբոմի գլխավոր սինգլը՝ «Painkiller»-ը, որը ուղեկցվել է տեսահոլովակով։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես աջակցող արտիստ

### Այլ երգեր

#### Այլ հայտնումներ

### Տեսահոլովակներ

## Շրջագայություններ
### Հեդլայն
* Dazed & Confused (2018)
* Ready EP Launch Tour (2018)
* Ready Tour Asia (2019)
* Painkiller Tour (2019)
* Free Time World Tour (2019)

### Աջակցություն
* Gallant՝ Ology Tour (2017)
*Քալիդ՝ American Teen Tour (2017-2018)
*Շոն Մենդես՝ Shawn Mendes: The Tour (2019)

## Ծանոթագրություններ

## Արտաքին հղումներ
* Պաշտոնական վեբկայք
* 
* Younger YouTube-ում

Կատեգորիա:21-րդ դարի երգիչներ և երգչուհիներ
Կատեգորիա:Ավստրալիացի երգիչներ
Կատեգորիա:Ռիթմ-և-բլյուզ երաժիշտներ
Կատեգորիա:Փոփ երգիչներ
Դոնալդ Սամպտեր

**Դոնալդ Սամպտեր** (, ), բրիտանացի դերասան։ Նա ֆիլմերում և հեռուստասերիալներում հայտնվել է 1960-ական թվականների կեսերից։

## Կարիերա
Հեռուստատեսությունում իր վաղ հայտնություններից մեկը, 1968 թվականին, Պատրիկ Տրոտոնի հետ «Բժիշկ ով» սերիալի «Անիվը տիեզերքում» սերիայում է՝ բժշկի դերում։ Նա «Բժիշկ ով» հեռուստասերիալում կրկին հայտնվել է 1972 թվականին, «Ծովային հրեշներ» սերիայում Ջոն Պերտվիի հետ։ 2015 թվականին նա կրկին սերիալ վերադարձավ Ռասսիլոնի դերում՝ «Սատանայական համառության հետ» սերիայում՝  Պիտեր Կաբալդիի հետ։ Նաև հայտնվել է «Բժիշկ ով»-ի, Սառա Ջեյնի արկածները» սփին-օֆֆ-ում։

Նրա՝ վաղ աշխատանքը կինոյում ներառել է իսկական բրիտանացի հանցագործ Դոնալդ Նիլսոնի դերը՝ 1977 թվականի «Սև պանտերա» ֆիլմում։

2011-2012 թվականներին խաղացել է մեյստեր Լյուվինի դերը «Գահերի խաղը» հեռուստասերիալում։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:20-րդ դարի դերասաններ
Կատեգորիա:Բրիտանացի կինոդերասաններ
Կատեգորիա:21-րդ դարի դերասաններ
Կատեգորիա:Հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Թատրոնի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Էլման Զեյնալով

**Էլման Զեյնալով** (), հայտնի բեմական անունը` El'man,  ռուս փոփ երգիչ ադրբեջանական ծագմամբ, RAAVA Music լեյբլի պրադյուսեր։
RAAVA Music-ռուսական առաջին հայտնի լեյբլը,որը ստեղծվեց 2018* թվականի աշնանը,ի սկզբանե խմբում կար 3 հոգի՝ Ջոնի,Անդրո,Էլման սակայն հետագայում 
այն համալրվեց նոր երգիչներով
Այժմ խմբի երգիչներն են՝MONA,ITON,ANDRO 
,ELMAN

== Կենսագրություն ==
=== Վաղ ժամանակաշրջան ===

Էլմանը ծնվել է 1993 թվականի նոյեմբերի 18-ին, [[Ադրբեջան]]ի [[Սումգայիթ]] քաղաքում։ Երբ Զեյնալովը դեռ երեխա էր, ընտանիքը տեղափոխվեց [[Դոնի Ռոստով]], որտեղ Էլմանն անցկացրեց մանկությունն ու պատանությունը։ Տղան սովորել է սովորական դպրոցում, հասցրել զբաղվել ձյուդոյով։ Ավարտելուց հետո նա ընդունվել է Ռոստովի պետական տրանսպորտի համալսարան և 17 տարեկանում հեռացել ծնողներից։ Այդ ժամանակ սկսել է զբաղվել երաժշտությամբ, սակայն երաժշտական կրթություն չի ստացել։

=== Երաժշտական կարիերան ===
Երգիչը իր կարիերան սկսել է 2017 թվականին՝ մասնակցելով «[[Աստղերի ֆաբրիկա (Ռուսաստան)|Աստղերի ֆաբրիկա]]» «[[Муз-ТВ (հեռուստաալիք)|Муз-ТВ]]» հեռուստաալիքին, որտեղ զբաղեցրել է 5-րդ տեղը։ Երգչի պրոդյուսերը Վիկտոր Դրոբիշերըն էր, բայց որոշ ժամանակ անց պայմանագիրը դադարեցվեց։ Նույն թվականին նա թողարկեց առաջին սինգլը՝ «Адреналин»։ 2018 թվականին լույս են տեսնում «Мой океан», «Спаси меня», «Дважды» երգերը։ 2019 թվականին նա ձայնագրել է «Замело» (ՎԿ գծապատկեր - 28-րդ տեղ), «Кроссы» և «Уставший город» երգերը։

Նա RAAVA կոչվող երգչախմբի հիմնադիրներից  է (անդամներ՝ Անդրո, [[ՋՈՆԻ|Ջոնի]], Գաֆուր)։ Նա նաև մասնակցել է «Փիթեր Նապաստակ» մուլտֆիլմի ձայնային դերասանությանը։

=== Անձնական կյանք ===
2019 թվականի դեկտեմբերի 6-ին ամուսնացավ մոդել [[Մարգարիտա Ցոյ]]ի հետ։ 2020 թվականի մարտին հայտնի դարձավ, որ զույգը սպասում է առաջնեկին
։Նրա կինը՝'<u>Մարգարիտա Ցոյ</u>*ը կատարեց իր առաջին ձայմագրումը,*RAAVA MUSIC*ում

## Սկավառակագրություն
### Երգեր

### Մասնակցությունը այլ կատարողների ալբոմներին

### Տեսահոլովակներ

## Ծանոթագրություններ

## Արտաքին հղումներ
* 

Կատեգորիա:Ռուսաստանի փոփ-վոկալիստներ
X+Y

**X+Y** (), ռեժիսոր Մորգան Մեթյուզի 2014 թվականի բրիտանական ֆիլմը։ Ֆիլմի պրեմիերան տեղի է ունեցել Տորոնտոյի կինոփառատոնում 2014 թվականի սեպտեմբերի 5-ին։

## Սյուժե
Աուտիկ Նեյտոն Էլլիսի մանուկ հասակում նրա հայրը մահանում է ավտովթարից։ Ավելի ուշ մայրը նրա մոտ նկատում է մաթեմատիկական հակումներ և նրա հետ սկսում է պարապել դասախոս Հեմֆրիսը, ով երիտասարդ տարիքում մասնակցել էր միջազգային մաթեմատիկայի օլիմպիադային, բայց հիմա տառապում էր բազմակի սկռելոզով։ Պատանի տարիքում Նեյտոնին ուղարկում էն Տեյբեյ, որտեղ պետք է անցկացվեր թմի ընտրություն՝ օլիմպիադային մասնակցելու համար։ Այնտեղ, իր հասակակիցների հետ շփումում նա ստիպված է լինում բախվել դժվարությունների, ինչպես նաև գտնել առաջին սեր։

## Դերերում
*Էյսա Բաթերֆիլդ՝ Նեյտան Էլլիս
*Ռեյֆ Սփոլլ՝ Մարտին Հեմֆրիս
*Սալլի Հոկինս՝ Ջուլի Էլլիս
*Էդդի Մարսան՝ Ռիչարդ
*Ջո Յանգ՝ Չժանգ Մեյ
*Մարտին ՄակԿան՝ Մյքլ Էլլիս
*Ջեյք Դեյվիս՝ Լյուկ Շելթոն
*Ալեքս Լոուտեր՝ Այզեկ Կուպեր
*Ալեքսա Դեյվիս՝ Ռեբեկկա Դանն

## Արձագանքներ
Ֆիլմը քննադատների դրական արձագանք է ստացել։ Rotten Tomatoes կայքում, որը հիմնված է 66 գրախոսության վրա, 10-ից 6,6 միջին  միավորով, ֆիլմը ստացել է 86% գնահատական։

## Ծանոթագրություններ

## Արտաքին հղումներ
*Պաշտոնական էջ
*
*
*
*

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2014 ֆիլմեր
Կատեգորիա:Բրիտանական ֆիլմեր ըստ ժանրի
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր մայր-որդի հարաբերությունների մասին
Ինքնաձիգ ԱՏ-44

**ԱՏ-44**, Տոկարևի 7,62×41 մմ փամփուշտներով փորձառական ինքնաձիգ զենք, որը նախագծել է Ֆեոդոր Տոկարևը։

## Պատմություն
1943-ի հոկտեմբերին Ֆ․ Վ․ Տոկարևը սկսեց աշխատել ինքնաձիգի վրա՝ օգտագործելով  ԱՎՏ–40 ինքնաձիգի հիմքը՝ փոփոխված  ՍՎՏ–40-ի, և այդ տարվա նոյեմբերի 21–ին ինքնաձիգի մոդելը  պատրաստ էր։  Իր տեսակով Տոկարևի ինքնաձիգը ավելի շատ համապատասխանոմ էր ձեռքի գնդացրին, որոնք բնորոշ էին խորհրդային առաջին ինքնաձիգներին։ Զենքը համալրված էր երկճյուղանի չհանվող հենակով, որն ամրացված էր փողաշապիկին։ Նշանոցը մեխանիկական է՝ նախատեսված 1500 մ հեռավորության համար։ Կարող է միանալ նաև ՍՎՏ-40 հրացանի սվինը։

1943 թվական դեկտեմբերից մինչև 1944 թվականի ապրիլը Տոկարևը ավարտին հասցրեց իր ինքնաձիգի մշակման աշխատանքները։ 1944 թվականի մայիսի 7-ին ԱՏ–44 ինքնաձիգը  մասնակցեց ինքնաձիգների առաջին հրաձգարանային փորձարկումներին։ Ներկայացված նմուշօրինակները չկարողացան հաղթահարել փորձարկումը։  1944 թվականի հուլիսին նշանակվեց կրկնակի փորձարկում, սակայն Տոկարևը չհասցրեց կատարելագործել իր ինքնաձիգը։Միայն դեկտեմբերին նա ներկայացրեց վերամշակված տարբերակը, որի փորձարկումն այս անգամ էլ ձախողվեց՝ իր տեղը զիջելով հրաձգությանը առավել պիտանի և անխափան մրցակիցներին։ Հանձնածողովը եզրակացրեց, որ ԱՏ–44 ինքնաձիգ զենքի հետագա վերափոխումը նպատակահարմար չէ։

## Ծանոթագրություններ



Կատեգորիա:1944 հիմնադրումներ ԽՍՀՄ-ում
Մադագասկարյան քարադր

**Մադագասկարյան քարադր** (*Charadrius thoracicus*) քարադրների ընտանիքի թռչուն։ Սրանք փոքր (քաշը 37 գ) մոնոգամ թռչուններ են, որոնք ապրում են Մադագասկարի արևմտյան մասում և էնդեմիկ թռչուններ են համարվում այս կղզում։ Նրանց գաղթելու վայրերի մասին դեռևս ոչինչ հայտնի չէ։

Այս թռչունները Բնության պահպանության միջազգային միության կողմից հայտարարվել են որպես խոցելի տեսակներ, քանի որ այն դրսևորում է բուծման ցածր մակարդակ և ցածր հարմարվողականություն։ Ձեռնարկվում են ջանքեր տեսակների պահպանման համար, և շուտով այն կարող է նշանակվել ԵՀ կարգավիճակ։

## Պատկերասրահ

Պատկեր:Madagascar plover (Charadrius thoracicus).jpg
Պատկեր:Madagascar Plover. Charadrius Thoracicus (4346714070).jpg
Պատկեր:Madagascar Plover RWD2.jpg
Պատկեր:Madagascar Plover - Tulear - Madagascar S4E8835.jpg


## Ծանոթագրություններ

Կատեգորիա:Եվրասիայի թռչուններ
Կատեգորիա:Թռչուններ այբբենական կարգով
Կատեգորիա:Մադագասկարի էնդեմիկ կենդանիներ
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քորդավորներ
28/32 սմ Nebelwerfer 41

[մինի|28/32 cm Nebelwerfer 41 թռչելիս, [Վարշավա|260x260փքս]]
**28/32 սմ Nebelwerfer 41,** գերմանական համազարկային կրակի ռեակտիվ համակարգ՝ Երկրորդ համաշխարհային պատերազմի ժամանակ։

## Պատմություն
Թողարկվում էր 1941-1942-ական թվականներին։ 1941 թվականին թողարկվել է 34 հատ, իսկ 1942 թվականին՝ 311։

Ինչպես նաև 1941-1942-ական թվականներին արտադրվել են 13 555 քառալիցք փայտե (S.W.s. 40) կամ մետաղական (S.W.s.41) ստացիոնար արձակիչ-շրջանակներ 280 և 320 մմ հրթիռների համար։

Գոյություն է ունեցել երկու քիչ տարբերվող մոդել՝ РСЗО 1941 թվականի (*28/32 cm Nb.W.41*) և 1942 թվականի (*28/32 cm Nb.W.42*)։ Այնուամենայնիվ, Երկրորդ համաշխարհային պատերազմի ժամանակ Նեբելտրուպենը երբեք չի օգտագործել իր հրթիռային արձակիչները՝ պայթուցիկներով հրետանային հարվածներ հասցնելու համար։ Փաստորեն, Nebeltruppen- ը ամենից հաճախ հանդես էր գալիս որպես հրթիռային հրետանի, գնդակոծում էր սովորական պայթուցիկներով հագեցված կեղևները, և միայն երբեմն օգտագործվում էր ծխի էկրաններ տեղադրելու համար։

Տեղադրումն օգտագործվել է 1941-1945-ական թվականների բոլոր ռազմական թատրոններում, բացառությամբ Նորվեգիայի և Բալկանների։

## Ծանոթագրություններ

Կատեգորիա:1940 հիմնադրումներ
20 մմ/70 Scotti Mod. 1939/1941

մինի|ձախից|330x330փքս

**20&nbsp;mm/70 Scotti Mod. 1939/1941**, 20 միլիմետրանոց նավային ավտոմատիկ զենիթային հրետանային զենք է, որը մշակվել է Իտալիայում *[[Scotti]]  ընկերության ուժերով։  Պատվիրվել էր նավատորմի կողմից` [[20 mm/65 Breda Mod. 1935/1939/1940]] ստանդարտ նավատորմային զենքի անբավար մատակարարման պատճառով:*  Իր բնոթագրով աննշան տարբերվում է *Breda հրանոթից*, օգտագործվել է նույն զինամթերքը՝ 20×138 мм B և համակերպին համապատասխան տեղադրում։ Հայտնի են` Scotti-Isotta Fraschini Mod. 1939 և Scotti-OM Mod. 1941 տեսակները։ Հիմնականում նախատեսված էր Իտալիայի թագավորական ռազմածովային ուժերի համար*:* Տեղադրվել է իտալական շատ ռազմական նավերի վրա, Երկրորդ համաշխարհային պատերազմի ժամանակ հանդիսացել է կարճ հեռահարության հակաօդային պաշտպանության միջոց, բայց նշանակալիորեն զիճել է ''Breda'' ընկերության 20 միլիմետրանոց թնդանոթին։

## Ծանոթագրություններ

## Գրականություն
* 
* 



Կատեգորիա:20 մմ հրետանի
20-մմ ավտոմատ թնդանոթ Տիպ 2

**20-մմ ավտոմատ թնդանոթ Տիպ 2**, ճապոնական զենիթային զենք է, ստեղծվել է գերմանական FlaK 30/38-ի հիման վրա։ Սկսել են թողարկել 1942 թվականից։ 
մինի|Զույգած զենիթային տեղադրում. Տիպ 2

## Կառուցվածք
Թողարկվել է 1942 թվականին, Տիպ 2-ը նման էր Տիպ 98 զենիթային զենքին, բայց ի տարբերություն նախորդի բարձրության անկյունը մինչև 95 աստիճան էր և կրակի կառավարման կենտրոնական մեխանիզմ ուներ։ Կրակի կառավարման մեխանիզմը` մշակված Տիպ 2-ի համար, թույլ էր տալիս միևնույն ժամանակ կառավարել 6 թնդանոթ։ Թնդանոթը հիմնված էր գերմանական FlaK 30/38/Flakvierling վրա։ Տիպ 2 համարը նշանակում էր այն տարին, երբ թնդանոթը ընդունվել էր՝ ճապոնական օրացույցով՝ 2602, ինչը համապատասխանում 1942 թվականին՝ գրիգորիական օրացույցով։

## Տարբերակներ
Զույգ զենքերը ձևավորեցին տարբերակ, որը հայտնի է որպես 20 մմ զենիթային տեղադրում Տիպ 2։ Тип 98 Та-Се տանկի համակերպը։ Զենիթային Та-Се տանկը չէր ընդունվել։

## Ծանոթագրություններ

## Գրականություն
* 
* War Department TM-E-30-480 *Handbook on Japanese Military Forces* September 1944

## Արտաքին հղումներ
* Taki's Imperial Japanese Army Page - Akira Takizawa 

Կատեգորիա:20 մմ հրետանի
Լուի Ավադ

**Լուի Ավադ** (لويس عوض, ), եգիպտացի բանասեր և գրող։

Ավադը սովորել է Կահիրեի համալսարանի բանասիրության ֆակուլտետում, այնուհետև ավարտել է Օքսֆորդի համալսարանը՝ ստանալով անգլերենի կրթական աստիճան։ Նա Եգիպտոս է վերադարձել 1941 թվականին, որտեղ դարձել է Կահիրեի համալսարանի բանասիրական ֆակուլտետի դեկան։ Ավադը հիմնել է եգիպտական գիտական գրականությունը։ 1945-1950 թվականներին նա միացավ այլ գրողների այն շարժմանը, որը նպատակ ուներ ստեղծել մարքսիստական ենթադաս՝ ընդունելով եգիպտական հասարակությունների բարեփոխումները։ Նրա հիասքանչ աշխատանքներից է «Ֆենիքս» վեպը։ Նա իր անսասան քննադատական դիրքը պահպանեց 1952 թվականի հեղափոխություններից հետո։ Արդյունքում, նա 1954 թվականին թողեց Կահիրեի համալսարանում իր զբաղեցրած պաշտոնը։

1960 թվականին Ավադը դարձավ «Ալ-Ահրամ» ամսագրի գրական խմբագիր։ 1964 թվականին Եգիպտոսում նա ստացավ բարձրագույն կրթական աստիճան։ 1970-ականների կեսերից մինչև 1980-ական թվականները եղել է Եգիպտոսի Ամերիկյան մոնիթորինգի կենտրոնի ամսագրի խորհրդատու։

## Ծանոթագրություններ

Կատեգորիա:Եգիպտացի գրողներ
Կատեգորիա:Խմբագիրներ այբբենական կարգով
Կատեգորիա:Փրինսթոնի համալսարանի շրջանավարտներ
Կատեգորիա:Եգիպտացի բանասերներ
Կատեգորիա:Կահիրեի համալսարանի շրջանավարտներ
Կատեգորիա:Օքսֆորդի համալսարանի շրջանավարտներ
Մադագասկարյան կապույտ աղավնի

**Մադագասկարյան կապույտ աղավնի** (лат. Alectroenas madagascariensis) աղավնանմանների կարգի աղավնիների ընտանիքի կապույտ աղավնի ցեղի թռչուն։ Մադագասկարի էնդեմիկ թռչուններից է։

Մադագասկարյան կապույտ աղավնու համար ապրելու բնական միջավայրը մերձարևադարձային և արևադարձային խոնավ անտառներն են, ցածրավայրերը և մերձարևադարձային ու արևադարձային խոնավ լեռները։

Այս տեսակը բնակվում է Մադագասկարում, նրանց տարածման արեալը զբաղեցնում է մոտավորապես 20,000 կմ² տարածք։ Չնայած այն հանգամանքին, որ աղավնիների քանակը նվազում է, դրանք դասվում են այն տեսակներին, որոնք ընդգրկված են քիչ մտահոգող տեսակների մեջ։

## Պատկերասրահ

Պատկեր:Alectroenas madagascariensis.jpg
Պատկեր:Ptilinopus madagascariensis - 1796-1808 - Print - Iconographia Zoologica - Special Collections University of Amsterdam - UBA01 IZ15600087.tif
Պատկեր:Madagascar Blue Pigeon - Andasibè - Madagascar S4E7924 (15102527167) (cropped).jpg
Պատկեր:Madagascar Blue Pigeon - Andasibè - Madagascar S4E7924 (15102527167).jpg


## Ծանոթագրություններ

## Արտաքին հղումներ
* ''Alectroenas madagascariensis'': информация на сайте IUCN 



Կատեգորիա:Աղավնիներ
Կատեգորիա:Աֆրիկայի թռչուններ
Կատեգորիա:Թռչունների տեսակներ
Կատեգորիա:Մադագասկարի էնդեմիկ կենդանիներ
Եբրայական գրքի շաբաթ

[thumb|250px|right|Եբրայական գրքի շաբաթ, 2005, [Իսրայելի թանգարան, Երուսաղեմ]]
**Եբրայական գրքի շաբաթ** (), ամենամյա մշակութային միջոցառում Իսրայելում։

## Պատմություն
Եբրայերեն գրականության օրերը պարբերաբար նշելն սկսվել է Պաղեստինում Բրիտանյան մանդատի օրոք, երբ 1926 թվականին ձեռնարկատեր և հասարակական գործիչ Բրախա Պելին մեկօրյա գրքի տոնավաճառ էր կազմակերպում Թել Ավիվի Ռոտշիլդ բուլվարում։

Այժմ եբրայական գրքի շաբաթն Իսրայելում համազգային մասշտաբով անցկացվում է ամեն տարի հունիսին։ Այդ ժամանակ ամբողջ երկրով անց են կացվում գրքերի տոնավաճառներ, հրատարակչական ընկերությունները վաճառում են իրենց գրքերը զեղչերով։ Զեղչերի ժամանակաշրջանն Իսրայելի գրախանութներում կարող է տևել նույնիսկ մինչև մեկ ամիս։ Վերջին տարիներին Եբրայական գրքի շաբաթը տևում է մինչև տասը օր։
thumb|300px|Եբրայական գրքի շաբաթ, 2017
Բացի վաճառքից, Շաբաթվա ընթացքում անցկացվում են տարբեր միջոցառումներ, որոնք կապված է լինում եբրայերեն գրականության հետ, օրինակ, հանդիպում հեղինակների հետ և հրապարակային ընթերցումներ։ Շաբաթվա ընթացքում նաև անցկացնում է Իսրայելի ճաաչված Սապիր գրական մրցանակի մրցանակաբաշխության պարգևատրման արարողությունը։ Շաբաթվա միջոցառումները լուսաբանվում են իսրայելական լրատվամիջոցներով։

Երուսաղեմում շաբաթվա հիմնական միջոցառումները կազկակերպվում են Իսրայելի թանգարանում, Ազատության զանգի զբոսայգում, Սաֆրիի հրապարակում և Իսրայելի հին կայարանում, Թել-Ավիվում միջոցառումներն անց են կացվում Ռաբինի հրապարակում։

## Ծանոթագրություններ

Կատեգորիա:Եբրայերեն
Կատեգորիա:Իսրայելի մշակույթ
Fashion Collection

**Fashion Collection** (, Նորաձևության հավաքածու), նորաձևության մասին առաջին ռուսական պարբերականը, հրատարակվում է 2003 թվականից Մոսկվայում, «Global Media International» հրատարակության կողմից։

## Պատմություն
Հրատարակության առաջին համարը թողարկվել է 2003 թվականին։ Ամսագրի ստեղծման գաղափարը պատկանում է Մարինե Դեմչենկոյին, ով ստեղծման օրվանից դրա անփոփոխ գլխավոր խմբագիրն է։ Ամսագրի էջերում հրապարակվում են հարցազրույցներ հայտնի մարդկանց հետ, նորաձևության և գեղեցկության ոլորտում հայտնի ոճաբանների և փորձագետների խորհուրդներ, նորաձևության և արվեստի աշխարհում արդիական նորություններ, ինչպես նաև` նորաձև ֆոտոսեսիաներ։

## Տարածում
Պարբերականը մասնաճյուղերի ցանց ունի Ռուսաստանի 15 շրջաններում, ինչպես նաև` Բելառուսում, Ղազախստանում և Ղրղզստանում։ Պարբերականի գլխավոր գրասենյակը գտնվում է Մոսկվայում։ «Fashion Collection»-ի շրջանային բոլոր համարները միավորված են մեկ ընդհանուր խմբագրական քաղաքականությամբ, նույնն է բոլորի շապիկը։ Տեղական գրասենյակները տեղադրում են յուրաքանչյուր քաղաքի համար ակտուալ բովանդակություն։ Սկսվել է հրապարակվել 2014-2015 թվականների ձմռանը. տարածվել է Ֆրանսիայում և Մոնակոյում։ Պարբերականի տպաքանակը 111.000 օրինակ է։

## Մրցանակներ
2011 թվականին «Fashion Collection»-ը ստացել է «Fashion TV» հեռուստաալիքի «Առաջին ռուսական պարբերական նորաձևության մասին» անվանակարգի մրցանակ։
2014 թվականին Մարինա Դեմչենկոն «Ամենաոճային գլխավոր խմբագիր» անվանակարգում ստացել է «Fashion TV»-ի մրցանակ։

## Ծանոթագրություններ

## Արտաքին հղումներ
* http://www.fcollection.ru

Կատեգորիա:Նորաձևություն
Ասլան բեկ Սաֆիքյուրդսկի

**Ասլան բեյ Աղալար բեյ օղլու Սաֆիքյուրդսկի** (, ), Ադրբեջանի հասարակական-քաղաքական և պետական գործիչ, Անդրկովկասի սեյմի անդամ, իսկ ավելի ուշ՝ Ադրբեջանի ազգային խորհուրդի անդամ, Փոստի և հեռագրական ծառայության նախարար՝ Ադրբեջանի Դեմոկրատական հանրապետության կառավարության երրորդ կաբինետում (1918 թ. դեկտեմբերի 26 - 1919 թ. մարտի 14), կառավարության չորրորդ կաբինետի արդարադատության և աշխատանքի նախարար (1919 թ. ապրիլի 14 - 1919 թ. դեկտեմբերի 22);

## Կենսագրություն
Ասլան բեյ Սաֆիքյուրդսկին ծնվել է 1881 թվականի սեպտեմբերի 30-ին Գանձակի Սաֆիքյուրդ գյուղում։ Ասլան բեյը միջնակարգ կրթությունը ստացել է Գանձակում։ Նա ընդունվել է Գանձակի դասական գիմնազիա և միջնակարգ կրթությունն ավարտել է 1901 թվականին։ Նույն թվականին ընդունվել է Խարկովի համալսարանի իրավաբանական ֆակուլտետ։ Նույն թվականին ընդունվել է Խարկովի համալսարանի իրավաբանական ֆակուլտետ։ 1902 թվականին նա իր խնդրանքով տեղափոխվել է Ռուսաստանի Սանկտ Պետերբուրգի համալսարան։ Ասլան բեկը 1907 թվականին ավարտել է համալսարանը և վերադարձել է Գանձակ։ 1907-1911 թվականներին աշխատել է Գանձակի դատական մարմիններում։ Նա Գանձակի մուսուլմանական բարեգործական ընկերության առաջնորդներից էր, ինչպես նաև Դերասանների ասոցիացիայի նախագահ։ 1917 թվականի փետրվարին Ռուսաստանում տեղի ունեցող հեղափոխությունից հետո, Սաֆիքյուրդսկին ընտրվել է Գանձակի Գործկոմի, ինչպես նաև Գանձակի մուսումանական ազգային խորհրդի անդամ։

1918 թվականի մայիսի 28-ին հռչակվել է Ադրբեջանի Դեմոկրատական Հանրապետությունը։ Ասլան բեկը շատ կարևոր դեր է խաղացել հանրապետության կայացման գործում։ Ասլան բեկը աշխատել է որպես Փոստի և հեռագրական ծառայության նախարար և արդարադատության նախարար՝ Ադրբեջանի Դեմոկրատական հանրապետության ընթացքում։ Ասլան բեկ Սաֆիքյուրդսկին մահացել է 1937 թվականի սեպտեմբերի 20-ին Բաքվում երկարատև հիվանդությունից հետո։

## Ծանոթագրություններ

## Աղբյուրներ
* Azərbaycan Xalq Cümhuriyyəti Ensiklopediyası. İkinci cild. B,2005, s.154; Nəsib Nəsibzadə. Azərbaycan Demokratik Respublikası. B,1990, s.86
* Азербайджанская Демократическая Республика. Баку, 1998, с. 120
* Азербайджанская Демократическая Республика (1918-1920). Законодательстве акты. Баку, 1998, с. 328

Կատեգորիա:Ադրբեջանի քաղաքական գործիչներ
Կատեգորիա:Ադրբեջանի պետական գործիչներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Ադրբեջանի նախարարներ
Կատեգորիա:Ադրբեջանցի սոցիալիստներ
Ցտեսություն, ձորակ

**Ցտեսություն, ձորակ** (), Վադիմ Կուրչևսկու և Վյաչեսլավ Շիլոբրեևի խորհրդային տիկնիկային մուլտֆիլմը։ Դրամատիկական պատմություն է ըստ Կոնստանտին Սերգիենկոյի համանուն պատմվածքի մոտիվների։

## Սյուժե
Նկարիչն իր արվեստանոցում կտավ էր նկարում, երբ շան հաչոց է լսում։ Անտուն շների խումբն ապրում էր քաղաքի ծայրում գտնվող նորակառույցների մոտի ձորակում։ Մոտակայքում քաղաքային ավտոբուսի վերջին կանգառն էր, այնտեղ պարբերաբար մի կաղ շուն էր նստում և ողորմություն սպասում։ Մի անգամ ավտոբուսից մի մարդ է իջնում, սպորտային պայուսակից փոքրիկ շնիկին դուրս է շպրտում և հեռանում է։ Փոքրիկ շնիկը մնում է կանգառում, այնտեղ նկարիչը տեսնում է և նկարում նրան։ Փոքրիկը ծանոթանում է ձորակի շների հետ և լսում է նրանց տխուր պատմությունները...

Երբ ձորակին է մոտենում վանդակներով ավտոֆուրգոնը, բոլոր շներին բռնում են և տանում։ Նկարիչը թույլ չի տալիս տանել Փոքրիկին և նրան իր տուն է տանում։

## Նկարահանող խումբ
* Սցենարի հեղինակ` Կոնստանտին Սերգիենկո 
* Ռեժիսորներ` Վադիմ Կուրչևսկի, Վյաչեսլավ Շիլոբրեև  
* Բեմադրող նկարիչ` Նինա Վինոգրադովա 
* Նկարիչ-մուլտիպլիկատորներ` Վյաչեսլավ Շիլոբրեև, Վլադիմիր Կադուխին, Սերգեյ Օլիֆիրենկո 
* Օպերատոր` Իգոր Սկիդան-Բոսին 
* Կոմպոզիտոր` Շանդոր Կալլոշ 
* Հնչյունային օպերատոր` Վլադիմիր Կուտուզով 
* Խմբագիր` Ռաիսա Ֆրիչինսկայա 
* Ֆիլմում աշխատել են` Ն. Տրեշևա, Ի. Դիանով 
* Տիկնիկները և դեկորացիաները պատրաստել են` Վ. Աբակումով, Պավել Գուսև, Վ. Պետրով, Ս. Էտլիս, Օլեգ Մասաինով, Միխայիլ Կոլտունով, Ա. Շիրչկով, Ալեքսանդր Գորբաչյով, Գ. Ֆիլիպովա, Մ. Չեսնոկովա, Ն. Մոլևա, Ս. Զնամենսկայա 
* Տնօրեն` Գրիգորի Խմարա

## Դերերը հնչյունավորել են
(Լուսագրերում նշված չեն)

* Նատալյա Դերժավինա՝ Փոքրիկ
* Գեորգի Բուրկով՝ Սևուկ 
* Բորիս Նովիկով՝ Կաղլիկ, Շիկակարմիր 
* Անատոլի Պապանով՝ Ջոնաթան  
* Վադիմ Տոնկով՝ Դիմակ

## Վերաթողարկում
* 1999 թվականին մուլտֆիլմը թողարկվել է «Ամենասիրելի 10 մուլֆիլմերը» մուլտֆիլմերի հավաքածուում, ներկայացուցիչ` «ՍՈՅՈՒԶ վիդեո»։

## Արձագանքներ

## Ծանոթագրություններ

## Արտաքին հղումներ
* [[Սովետսկի էկրան (հանդես)|Սովետսկի էկրան] հանդես]  № 6 մարտի, 1985։
* 

Կատեգորիա:1981 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր շների մասին
Լյուկ Միտչել

**Լյուկ Միտչել** (, ), ավստրալիացի հեռուստատեսային դերասան և մոդել։

## Կյանք և կարիերա
Միտչելը ծնվել և մեծացել է Գոլդ Քոստում։ Ունի կրտսեր քույր, մեկ ավագ և երկու կրտսեր եղբայրներ։ Նրա կրտսեր եղբայրներից մեկը՝ Բենջամին Միտչելը, պրոֆեսիոնալ զբաղվում է մեծ թենիսով և ընդգրկված է աշխարհի լավագույն 250 թենիսիստների ցանկում։

Միտչելը ճանաչում է ստացել «Տանը և ճանապարհին» ավստրալիական սերիալում խաղացած դերի շնորհիվ, որտեղ նա կանոնավոր կերպով նկարահանվել է 2009-2013 թվականներին։ 2010 թվականին «Ամենահայտնի նոր դերասան» կատեգորիայում ստացել է «Logie» հեռուստամրցանակը։

2008 թվականին նա առաջնաելույթ է ունեցել «Հարևաններ» սերիալում, իսկ հետո նկարահանվել է «H2O։ Պարզապես ավելացրու ջուր» պատանեկան սերիալում։

2013 թվականին Միտչելը տեղափոխվել է ԱՄՆ, որտեղ The CW հեռուստաալիքի Ապագայի մարդիկ սերիալի 2013-2014 թվականների հեռուստաեթերաշրջաններում խաղացել է գլխավոր դերերից մեկը։ Դրա ավարտից հետո ABC հեռուստաալիքի «Միայն անդամների համար» փրայմ-թայմ սերիալում ստացել է կանոնավոր դեր։ Մինչև եթեր դուրս գալը ալիքը շոուն փակել է։

## Անձնական կյանք
2009 թվականին Միտչելը սկսել է հանդիպել դերասանուհի Ռեբեկա Բրիդսի հետ։ 2012 թվականի մայիսին նրանք հայտարարել են իրենց նշանադրության մասին։ Զույգը ամուսնացել է 2013 թվականի հունվարին։

## Ֆիլմագրություն

## Ծանոթագրություններ

Կատեգորիա:1985 ծնունդներ
Կատեգորիա:Ապրիլի 17 ծնունդներ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Ավստրալիացի մոդելներ
Կատեգորիա:Հեռուստատեսային դերասաններ
Mark 83

**Հազարֆունտանոց ռումբ** (անգլ.՝ *1,000-pound bomb*, նավատորմային ինդեքս՝ **Mark 83**), ամերիկյան պոչաթևավոր ավիացիոն ռումբ, որը կարող է օգտագործվել և՛ որպես չկառավարվող ռազմամթերք, և՛ որպես բարձր ճշգրտության զենք այն նշանառության լազերային համակարգով ապահովման դեպքում (այդ դեպքում համապատասխանում է ղեկավարվող ավիացիոն ռումբ սահմանմանը)։ ԱՄՆ ռազմածովային ուժերում տվյալ շարքի ռումբերի միջին պահանջարկը կազմում է շուրջ յոթ հազար ռումբ տարեկան։

## Պատմություն
Հազարֆունտանոց ռումբը մշակվել է Միացյալ Նահանգներում 1950-ական թվականներին։

## Տեխնիկական բնութագիր
Ներկայում ԱՄՆ ռազմածովային ուժերի սպառազինության մեջ ներառված ավիառումբերից մեկն է։ Ունի 460 կգ անվանական քաշ, բայց նրա փաստացի զանգվածը կարող է տատանվել՝ կախված ձևափոխումներից։ Կորպուսը պատրաստվում է մետաղից։ Այն լցված է 202 կգ Tritonal պայթուցիկ նյութով։ ՄԿ 83 ռումբը օգտագործվում է GBU-16, GBU-32 լազերային նշանառության համակարգերով որպես բարձր ճշգրտության կառավարվող զենք։

## Մասնակից կառույցներ
* Ռումբի կորպուս — American Manufacturing Company of Texas, Ֆորտ Ուերտ, Տեխաս
* Պոչաթևեր — General Tire & Rubber Co., Մանսի, Ինդիանա Metal Engineering Corp., Գրինվիլ, Թենեսի
* Կախովի հանգույց — Metal Engineering Corp., Գրինվիլ, Թենեսի
* Նշանառության համակարգ — Texas Instruments, Inc., Դալաս, Տեխաս
* DSY-30 պահպանակատարողական մեխանիզմ — ISC Defense Systems, Inc., Լանկաստեր, Փենսիլվանիա
* Ալյումինե փոշի (բաղադրիչ ВВ) — Aluminum Company of America, Ռոքդեյլ, Տեխաս

## Տես նաև
* Mark 81
* Mark 82
* Mark 84

## Ծանոթագրություններ

Կատեգորիա:ԱՄՆ-ի ավիացիոն ռումբեր
Մոնիկա Ռեյմունդ

**Մոնիկա Ռեյմունդ** (, ), ամերիկացի դերասանուհի։ Հայտնի է «Խաբիր ինձ» սերիալում խաղացած Ռի Թորեսի և «Չիկագոյի հրշեջները» սերիալում՝ Գաբրիելա Դոսունի դերով։

## Կենսագրություն
Մոնիկա Ռեյմունդը ծնվել է 1986 թվականի հուլիսի 26-ին Սենտ-Պիտերսբերգում՝ Ֆլորիդա, ԱՄՆ։ Մոնիկայի հայրը՝ Սթիվ Ռեյմոնդը, կալիֆորնիացի էր հրեական ընտանիքից, «Tech Data Corp»-ի վարչության նախագահը և նախկին գլխավոր տնօրենը,  համակարգչային մասերի և ծրագրերի դիստրիբյուտոր, մայրը` Սոնյան, ներգաղթյալ էր Դոմինիկյան Հանրապետությունից,  «Soulful Arts Dance Academy» պարային ակադեմիայի կամավորական և համահիմնադիր։ Մոնիկան ունի մեկ եղբայր՝ Ուիլը։

Դպրոցում Մոնիկան մասնակցում էր «Broadway Theater Project in Tampa» նախագծին և Ուինստոն-Սալեմում Հյուսիսային Կարոլինայի արվեստի դպրոցի բեմականացումներին։ Մոնիկան ավարտել է Սանտ-Պիտերսբերգի (Ֆլորիդա) Shorecrest Preparatory School-ը, ինչից հետո նրա ընտանիքը տեղափոխվել է Նյու-Յորք, որտեղ Ռեյմունդը ուսումը շարունակել է Ջուլիարի դպրոցում, ուր արժանացել է «John Houseman Award» մրցանակին՝ ԱՄՆ-ի երիտասարդ դերասանների զարգացման գործում ներդրման համար։ Առաջին անգամ ոչ մեծ դերով էկրանին է հայտնվել «Օրենք և կարգ։ Հատուկ ստորաբաժանում» սերիալում։

## Անձնական կյանք
2011 թվականի հունիսի 11-ին ամուսնացել է գրող Նիլ Պատրիկ Ստյուարտի հետ։ Զույգը բաժանվել է 2013 թվականի սկզբին, իսկ 2014-ին ամուսնալուծվել է։

2014 թվականի փետրվարի 10-ին թվիթթերի օգնությամբ խոստովանել է իր բիսեքսուալ լինելու մասին։ 2015 թվականի սեպտեմբերի 16-ին Մոնիկան հայտարարել է, որ հանդիպում է Թարա Սիգալի հետ։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոռեժիսորներ
MG 13

**MG 13** (), գերմանական ձեռքի գնդացիր, որը մշակվել է MG MG 08/18 ձեռքի գնդացիրի հիման վրա Rheinmetall ընկերության գնդացիրների մշակման բաժնի  (MG-Versuchsabteilung) զինագործների, տեխնոլոգների և ինժեներների կողմից Լուիս Շտանգեի գլխավորությամբ։

## Նկարագրություն
MG 13 7,9-միլիմետրանոց գնդացիրը կառուցվել է հիման վրա կարճ փողով ավտոմատիկայի հիման վրա։ Սնուցումը կատարվում է 25 փամփուշտ ներառող պահեստատուփից կամ 75 փամփուշտ ներառող թմբուկավոր պահեստատուփից։

## Ստեղծման և կիրառման պատմություն
Զենք ստեղծելիս հիմք է ընդունվել MG 08/18 «Դրեյզե» գնդացիրը։ Մինչև սպառազինության մեջ ընդգրկվելն այն ունեցել է Gerät 13 պայմանական անվանումը։

Գնդացիրը ջրայինի փոխարեն ստացել փողի օդային սառեցում, փողը դարձել է հեշտ փոխվող, սնուցման համար ստեղծվել են զամբյուղաձև և S-ձև պահեստատուփեր։

## Տարբերակներ և ձևափոխումներ

* MG.13k – տանկային գնդացիր մինչև 600 մմ կարճացված փողով։ Այն նախատեսված է տանկերի, զրահամեքենաների սպառազինության և մասամբ որպես ավիացիոն գնդացիր օգտագործելու համար։

## Շահագործող երկրներ

* Վայմարյան հանրապետություն – ընդունվել է ռեյխսվերի սպառազինության մեջ 1931 թվականին,
* Նացիստական Գերմանիա – սպառազինությունից հանվել է 1934 թվականին և փոխարինվել ավելի կատարյալ MG 34 գնդացրով, սակայն շարունակել է օգտագործվել զորքերում այնքան ժամանակ, քանի դեռ վերմախտը չի ստացել բավարար քանակությամբ նոր MG 34 գնդացիրներ։ Բացի այդ, MG 13-ն օգտագործվել է գերմանական PzKpfw i առաջին սերիական թեթև տանկերի սպառազինության և Ju 87 վայրընթաց ինքնաթիռների համար։ Երկրորդ համաշխարհային պատերազմի սկսվելուց հետո պահեստային պաշարները հանձնվել են զորքերին,
* Ֆրանկիստական Իսպանիա – 1936 թվականին Իսպանիայում քաղաքացիական պատերազմի սկսվելուց հետո Գերմանիայից սկսվել է գնդացիրների մատակարարումը ֆրանկիստների համար,
* Իսպանիայի երկրորդ հանրապետություն – Իսպանիայում պատերազմի ընթացքում որոշ քանակությամբ ռազմավարային գնդացիրներ օգտագործվել են հանրապետականների կողմից,
*  – սպառազինությունից հանված MG 13 գնդացիրների մեծ մասը վաճառվել է Պորտուգալիային, որտեղ նրանք մնացել են սպառազինության մեջ ընդհուպ մինչև 1940-ական թվականների վերջը։

## Ծանոթագրություններ

## Արտաքին հղումներ

* сайт «ОТВАГА» — вооружение пехоты второй мировой

Կատեգորիա:Գերմանական գնդացիրներ
Տուրկուի գրքի միջազգային տոնավաճառ

**Տուրկուի գրքի միջազգային տոնավաճառ** (, ), գրքի տոնավաճառ, որը ամեն տարի անց է կացվում Տուրկու քաղաքում` Ֆինլանդիայի հին մայրաքաղաքում։

1990 թվականի հոկտեմբերից սկսած` տոնավաճառը դարձել է Ֆինլանդիայում անցկացվող նմանատիպ միջոցառումներից առաջինը։

2012 թվականի փետրվարի 13–ին բանաստեղծուհի Յեննի Խաուկիոն, որը Ֆինլանդիայի նախագահ Սաուլի Նինիստոյի կինն է, դարձել է տոնավաճառի ծրագրերի մենեջեր (ավելի վաղ այդ պաշտոնը զբաղեցրել է թոշակի անցած Կարի Կերտուլան)։ Նոր մենեջերը միջազգային շուկայում առաջ է մղում ֆիննական գրականությունը։

2014 թվականի հոկտեմբերին տոնավաճառն ունեցել է ավելի քան 23.700 այցելու։

Տոնավաճառների թեմատիկան ամեն տարի տարբեր է՝ «ԱՄՆ և Սոմերո» (2013), «Ֆրանսիա և Սաստամալա» (2014), «Շվեդիա, Լապլանդիա և Կուստավի» (2015)։

2016 թվականին տոնավաճառի շրջանակներում Ազգային արխիվի կողմից հանրությանն է ներկայացվել Ֆինլանդիայի հնագույն փաստաթուղթը` Վիբորգային պահպանագիրը (1316)։

## Տես նաև
* Ֆրանկֆուրտի գրքի տոնավաճառ

## Ծանոթագրություններ

## Արտաքին հղումներ
* kansainväliset kirjamessut-ի պաշտոնական կայքը 

Կատեգորիա:1990 հիմնադրումներ Ֆինլանդիայում
Կատեգորիա:Տուրկու
Խորամանկ տատիկները

**Խորամանկ տատիկները** (), խորհրդային կարճամետրաժ տիկնիկային մուլտֆիլմ, որը նկարահանվել է ըստ էմմա Մոշկովսկայայի բանաստեղծության։

Ուրախ կարուսել համար 11 մուլտպիլմիկացիոն ալմանախի երեք սյուժեներից առաջինն է։

## Սյուժե
Փոքրիկ տղան կարծում է, որ իր տատիկները շատ խորամանկ ծեր կանայք են, որոնք հատուկ թաքցնում են նրա բոլոր խաղալիքները, որոնք (իր կարծիքով) շատ–շատ են։ Բայց երբ բոլորը գնում են տնից, խորամանկ տատիկները թողում են գործելը և սկսում են ինքնամոռաց խաղալ թաքցրած խաղալիքներով։ Եվ բնակարանում ու անգամ ամբողջ աշխարոհւմ ոչ ոք (թոռնիկից բացի, բնականաբար) չէր կարողանում գուշակել, թե որքան խորամանկ են տատիկները։

## Նկարահանող խումբ
* Ռեժիսոր՝ Սերգեյ Օլիֆիրենկո
* Բեմադրող նկարիչ՝ Ելենա Բոգոլյուբովա
* Օպերատոր՝ Իգոր Դիանով
* Կոմպոզիտոր՝ Վ. Դյանչեկո
* Տեքստը կարդում է՝ Եկատերինա Բաբաևան

## Գրականություն
* Хитрые старушки: стихи : (для младшего школьного возраста) Авт. Эмма Эфраимовна Мошковская, изд. Махаон, 2012 — Всего страниц։ 79.
* ։

## Ծանոթագրություններ

Կատեգորիա:1980 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Նամպալի Մենդի

**Նամպալի Մենդի** (, ), սենեգալական ծագմամբ ֆրանսիացի ֆուտբոլիստ, «Լեսթեր Սիթի» ակումբի հենակետային կիսապաշտպան։ Բաֆետիմբի Գոմիսի ազգականն է։

## Ակումբային կարիերա
Մենդին «Տուլոն» և «Մոնակո» ակումբների սան է։ 2010 թվականին Նամպալին եռամյա պայմանագիր է կնքել «Մոնակոյի» հետ։ Օգոստոսի 7-ին «Լիոն» ակումբի դեմ խաղում նա թիմի կազմում կատարել է իր նորամուտը Լիգա 1-ում։ Մրցաշրջանի ավարտին «Մոնակոն» դուրս է մնացել, բայց Նամպալին մնացել է թիմում և թիմին օգնել է երկու տարի անց վերադառնալ էլիտա։ Պայմանագրի ժամկետի ավարտից հետո Մենդին տեղափոխվել է «Նիս» ակումբ։ 2013 թվականի օգոստոսի 17-ին «Ռեն» ակումբի դեմ խաղում նա կատարել է իր նորամուտը նոր ակումբի կազմում։ 2015 թվականի սեպտեմբերի 19-ին «Բաստիայի» դեմ խաղում Նամպալին խփել է իր առաջին գոլը «Նիսի» կազմում։

2016 թվականին Մենդին տեղափոխվել է անգլիական «Լեսթեր Սիթի»՝ «Մոնակոյում» իր նախկին մարզիչ Կլաուդիո Ռանիերիի մոտ։  Նա պայմանագիր է կնքել 4 տարով։ Տրանսֆերի գումարը կազմել է 15,5 միլիոն եվրո։ Օգոստոսի 20-ին Լոնդոնի «Արսենալ» ակումբի դեմ խաղում նա կատարել է իր նորամուտը անգլիական Պրեմիեր լիգայում։ 2017 թվականի ամռանը Մենդին վարձավճարով տեղափոխվել է «Նիս» ակումբ։

## Միջազգային կարիերա
2012 և 2013 թվականներին Մենդին Ֆրանսիայի երիտասարդական հավաքականի կազմում մասնակցել է Տուլոնի մրցաշարին։

## Ծանոթագրություններ

## Արտաքին հղումներ
* 
* Club profile
* Ֆուտբոլիստի էջը Ֆրանսիայի ֆուտբոլի ֆեդերացիայի կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Մ19 (ականանետ)

**М19**, 60-միլիմետրանոց վաշտային ամերիկյան ականանետ։

## Պատմություն
Մ2 60-միլիմետրանոց ականանետին փոխարինելու համար նախատեսված նոր ականանետի մշակումն սկսվել է 1942 թվականին։ 1943 թվականին այն ընդունվել է Միացյալ Նահանգների հետիոտնային ու օդադեսանտային ստորաբաժանումների սպառազինության մեջ։ ԱՄՆ բանակը և ԱՄՆ ծովային հետևակի կորպուսը Մ19-ն օգտագործել են մինչև Երկրորդ համաշխարհային պատերազմի ավարտը, ապա նաև Կորեական թերակղզում մղած մարտերում։

ԱՄՆ-ում Մ19-ը սպառազինությունից հանվել է 1960-ական թվականների սկզբին, և նրանց օգտագործումը դադարեցվել է այդ ժամանակ գերակշռող այն կարծիքի պատճառով, թե այն անարդյունավետ է մարտի դաշտում։ Սակայն Վիետնամում մղված ռազմական գործողությունների ժամանակ այդ տիպի ականանետները հանվել են պահսետից՝ փոխարինելու համար իրենց չարդարացրած Մ29 81-միլիմետրանոց ավելի ծանր ու հսկայական ականանետներին։

## Նկարագրություն
Մ19-ը հարթափող կոշտ համակարգ է։
* Տրամաչափ՝ 60 մմ
* Քաշը մարտական դրության մեջ երկոտանի-հրետասայլով և ստանդարտ սալով՝ 20,5 կգ
* Ականի սկզբնական արագություն՝ 156 մ/վ
* Ականի զանգված՝ 1,46 կգ
* Կրակոցի առավելագույն հեռահարություն՝ 1830 մ
* Հրաձգության տեմպ՝  30 կ/վ (առավ.)

### Օպերատորներ

*  – արտոնագրված արտադրություն
* 
*  – արտոնագրված արտադրություն
* 
* 
* 
* 
* 
* 
* 
* 
* 
* 
* 
* 
* Հարավային Վիետնամ
* 

## Ծանոթագրություններ

## Արտաքին հղումներ
* ԱՄՆ Մ19 60-միլիմետրանոց ականանետ

Կատեգորիա:Ամերիկյան ականանետներ
ԻԺ-59 «Սպուտնիկ»

**ԻԺ-59 «Սպուտնիկ»,** խորհրդաային երկփողանի որսորդական հրացան։

## Պատմություն
1950-ական թվականների կեսերին Խորհրդային Սոցիալիստական Հանրապետությունների Միությունում սկսվել են աշխատանքներ ուղղահայաց երկփողանի որսորդական հրացաններ ստեղծելու ուղղությամբ, իսկ 1959 թվականին զինագործ Անատոլի Անդրեևիչ Կլիմովի կողմից մշակվել է ԻԺ-59 մոդելը, որը սերիական արտադրությամբ թողարկվել է Իժևսկի գործարանում 1960-1964 թվականներին՝ կրելով աննշան փոփոխություններ։

Ընդհանուր առմամբ արտադրվել են այս մոդելի 21 218 զենք։

1960-ական թվականների սկզբին ԻԺ-59 «Սպուտնիկ» զինատեսակի հիման վրա սկսվել է նոր մոդելի նախագծումը, որի թողարկումն սկսվել է 1962 թվականին՝ ԻԺ-12 անվան տակ։

## Նկարագրություն
ԻԺ-59-ը խորհրդային առաջին հրացանն է, որն ունի փողերի ուղղահայաց դասավորություն։

Հրացանի փողերը զոդված չեն, այլ միացված են կցորդիչների միջոցով։ Փողերի ակոսներն ու փամփշտակալը քրոմապատ են, փողային ակոսների տրամագիծը 18,5 մմ է։

* վերին փողն ունի 1 մմ կոնաձև նեղացում
* ներքևի փողն ունի 0,5 մմ կոնաձև նեղացում

Փողերը եզրափակվում են լցամասի կցորդիչների միացման կեռիկի վրայի լայն սեպով։

Մարտական զսպանակները  գլանաձև պարույրներ են։

Կա ոչ ավտոմատ ապահովիչ, որը փակում է հրահանը։

Հրացանակոթն ուղիղ է կամ ատրճանակային, պատրաստված հաճարենուց կամ ընկուզենուց, ետնամասում տեղադրվում է պլաստմասսայե ծոծրակալ կամ ռետինե հարվածամեղմիչ։ Փողերի կողմնային մակերեսները ծածկված են փողային պահպանակներով։

## Ծանոթագրություններ

## Գրականություն

* Իզևսկի զենքեր։Հատոր 1. Իզևսկի հրացաններ /Ն. Լ. իզմետսկի, L.Ե. Միհալիով.-իզևսկ, Ուդմուրտի համալսարանի հրատարակչություն, 1995. - 247 էջ .։ Ill.